
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 62
                                                               din 9 aprilie 2019
pentru modificarea art. 7 și art. 8 din Hotărârea Consiliului Local Sighișoara nr.     

   14/29.01.2019 privind însuşirea unor documentaţii topo - cadastrale

Consiliul Local al Municipiului Sighişoara, întrunit în ședință extraordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.687/05.04.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Hotărârii Consiliului Local Sighișoara nr. 14/29.01.2019 privind însuşirea unor documentaţii topo - cadastrale, cu precădere cele ale art. 7 și art. 8;

Având în vedere Memoriul tehnic întocmit de către domnul Stanciu Mihai - Ioan, persoană fizică autorizată de A.N.C.P.I. să execute lurări de cadastru, geodezie și cartografie, prin care se revine la documentaţia topo - cadastrală de primă înscriere în sistemul integrat de Cadastru și Carte Funciară, a imobilului ,,Stradă cu suprafața de 34.773 mp.ˮ - tronson 4, motivat de faptul că se depășește limita de intravilan a satului Hetiur conform evidențelor;

 Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 9.685/05.04.2019, prin care se propune modificarea art. 7 și art. 8 din Hotărârea Consiliului Local Sighișoara nr. 14/29.01.2019 privind însuşirea unor documentaţii topo - cadastrale, îndeplinindu-se prevederile legale în acest sens;
Având în vedere avizul favorabil al comisiei de comerț;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,

      H O T Ă R Ă Ş T E:


Art. I. Se aprobă modificarea art. 7 și art. 8 din Hotărârea Consiliului Local Sighișoara nr. 14/29.01.2019 privind însuşirea unor documentaţii topo - cadastrale, care vor avea următorul cuprins:


ˮArt. 7. Se însușește documentaţia topo - cadastrală de primă înscriere în sistemul integrat de Cadastru și Carte Funciară, a imobilului ,,Stradă cu suprafața de 31.444 mp.ˮ - tronson 4, situat în intravilanul satului Hetiur, identificat în Cartea Funciară veche nr. 104 Hetiur, în favoarea comunei Hetiur, la poz. A+1 - nr. top. 1/1 – Stradă, cu suprafața de 31.233 mp. și nr. top. 813 – Stradă cu suprafața de 403 mp. (care se dezmembrează în nr. top nou propuse 813/1 – Stradă cu suprafața de 192 mp. și 813/2 – Stradă cu suprafața de 211 mp.) conform documentației topo - cadastrale, anexă la prezenta hotărâre.
Art. 8. Se aprobă înscrierea imobilului menționat la art. 7 din prezenta hotărâre, în favoarea Municipiului Sighișoara – domeniul public, în baza inventarului bunurilor care aparțin domeniului public al municipiului Sighișoara, anexa nr. 4 la H.G. nr. 686/2002, poz. 145, iar nr. top. 813/1 – Stradă cu suprafața de 192 mp., se readnotează în C.F. nr. 104, în favoarea vechilor proprietari.ˮ

Art. II. Diferența de suprafață de 3.329 mp. aflată în extravilanul localității Hetiur, rezultată din ,,Stradă cu suprafața de 34.773 mp.ˮ, însușită prin Hotărârea Consiliului Local Sighișoara nr. 14/29.01.2019 privind însuşirea unor documentaţii topo - cadastrale și ,,Stradă cu suprafața de 31.444 mp.ˮ, însușită conform art. I din prezenta, va face obiectul unei documentații topo - cadastrale ulterioare. 
Art. III. Celelalte prevederi ale Hotărârii Consiliului Local Sighișoara nr. 14/29.01.2019 privind însuşirea unor documentaţii topo - cadastrale, rămân neschimbate.
Art. IV. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică și Biroul Public Cadastru și Agricultură din cadrul Municipiului Sighişoara.

Art. V. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Marcu Gheorghe      

                                 Contrasemnează/Avizat pentru legalitate

                    SECRETAR,



                      Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public Cadastru și Agricultură. 

12 ex.
B.A. 

